hu hu en hu hu hu hu en en hu en hu hu hu hu en hu hu hu hu hu hu hu hu hu hu hu hu en hu hu en hu hu de hu it hu hu hu hu hu hu hu de hu hu hu hu hu hu
A Pókember-trilógia rendezője készítheti el a Doctor Strange folytatását - Puliwood
| 2020 február 6. 12:00
Lehet, hogy a Tobey Maguire főszereplésével készült Pókember-filmeket jegyző rendező válthatja le Scott Derricksont a Doctor Strange in the Multiverse of Madness élén.
Aggasztó hírrel indult az év a Marvel és legfőképpen Doctor Strange rajongói számára, ugyanis januárban kiderült, hogy az első részt is dirigáló Scott Derrickson kreatív nézeteltérésekre hivatkozva távozik  a  sokak által várt folytatás, a Doctor Strange in the Multiverse of Madness rendezői székéből, csupán executive producerként marad a projektnél. A stúdiónak gyorsan meg kellett találnia az utódját, hiszen már ki van tűzve a premier és a film kapcsolódni fog két Disney+os sorozathoz, a WandaVisionhöz és a Lokihoz is.
A Variety jelentése alapján a Marvel nem mással folytat tárgyalásokat a Doctor Strange in the Multiverse of Madness rendezéséről, mint Sam Raimivel, aki a Tobey Maguire nevével fémjelzett Pókember-trilógiával, a Gonosz halott-sorozattal, a Darkmannel és a Pokolba taszítvával már beírta magát a filmtörténelembe, ráadásul a horrorral kapcsolatos tapasztalatait tudná kamatoztatni a hasonló elemekkel is operáló Multiverse of Madness esetében is (akárcsak Derrickson).
Raimi legutóbbi filmje a 2013-as Óz, a hatalmas volt, amely nem sikerült éppenséggel a legacélosabban (arról nem is beszélve, hogy a Pókember 3-mal kapcsolatban is vannak fájdalmaink), így remélhetőleg a rendező nem rozsdásodott be az évek alatt és meglep minket egy belevaló Doctor Strange folytatással, amely a jelenlegi tervek szerint 2021. május 7-én kerül a mozikba. Benedict Cumberbatch mellett várhatóan Benedict Wong és Chiwetel Ejiofor is visszatérnek Elizabeth Olsen Skarlát Boszorkányával kiegészülve, azonban szintén a Variety számolt be róla, hogy Rachel McAdams nem fog újra Stephen Strange szerelme, azaz Christine Palmer bőrébe bújni.
Jöhet még több film, sorozat, könyv, képregény? Katt ide!
Címkék: #doctor strange #doctor strange in the multiverse of madness #benedict cumberbatch #sam raimi #scott derrickson #marvel #disney #pókember #rachel mcadams
comments powered by Disqus.
Cinefesten jártunk, jó (?) filmeket láttunk - PuliCast
Podcast | 2022.09.29 14:00
15 éve indult az Agymenők, itt tartanak most a színészek
Szörnyeteg: A Jeffrey Dahmer-sztori - Kritika
A meggyalázott róka és egy új Maszk - A legszégyenteljesebb folytatások 1. rész
BREAKING: megérkezett a The Last of Us tévésorozat első előzetese
Kiderült, mikor érkezik a következő The Witcher sorozat, illetve a Vaják 3. évada
Computerworld.hu | GameStar.hu | PCWorld.hu | Puliwood.hu | Zoldpalya.hu
Kiadó: Project029 Magyarország Szolgáltató Kft. - Impresszum - Hirdetési ajánlatunk - Adatvédelmi elveink
Úgy tűnik, AdBlockert használsz, amivel megakadályozod a reklámok megjelenítését. Amennyiben szeretnéd támogatni a munkánkat, kérjük add hozzá az oldalt a kivételek listájához, vagy támogass minket közvetlenül! További információért kattints!
Engedélyezi, hogy a https://www.puliwood.hu értesítéseket küldjön Önnek a kiemelt hírekről? Az értesítések bármikor kikapcsolhatók a böngésző beállításaiban.